# Aixa

### De Viquipèdia

El territori d'Aixa comprén els municipis d'Alcalalí, Xaló i Llíber (sud de la comarca de la Marina Alta), que pertanyien a l'antic terme castral del Castell d'Aixa. Actualment, constitueixen un important eix socio-econòmic, vertebrat al llarg de la carretera comarcal que uneix les tres poblacions, tot seguint el curs mitjà del riu Xaló-Gorgos.

## [edita] Canvis econòmics i socials

Alcalalí, Xaló i Llíber són tres municipis en què l'agricultura, desplaçada pels serveis i la construcció, ha deixat de ser la primera activitat productiva per passar a adquirir un caràcter notòriament marginal.

Aixa ha experimentat des de la dècada dels noranta un notable creixement demogràfic, que té el seu origen en les següents causes:

- D'una banda, els veïns ja no es veuen forçats a emigrar perquè s'hi donen unes bones condicions de contractació laboral.

- D'altra, la constant afluència de població de treballadors emigrants de nacionalitats diverses (marroquins, colombians, argentins i txecs) i de pensionistes europeus de la tercera edat.

Durant l'any 2004, les poblacions d'Aixa han experimentat el major augment demogràfic de tota la comarca: Xaló ha crescut un 16,9%, Alcalalí un 11,2% i Llíber un 11,1% respecte a les xifres de l'any anterior, mentre que la mitjana de creixement de La Marina Alta es situava en un 5,5%.

## [edita] L'externalització de serveis

En l'actualitat, Aixa pateix un procés d'externalització administrativa, és a dir, els serveis públics bàsics són traslladats sistemàticament fora de l'eix Alcalalí-Xaló-Llíber, tot i que compta amb una població que s'apropa als sis mil habitants.

Per intentar frenar l'esmentat procés en matèria d'educació, el dia 18 de març de 2005 es va constituir la Plataforma pro millora educativa, que agrupa a entitats públiques, associacions i particulars dels tres municipis amb la finalitat de demanar la permanència de la E.S.O. a Aixa.

## [edita] Vegeu també

- La subcomarca d'Aixa-Pop
- Les Senyories d'Aixa, per la història d'aquesta subcomarca.

A aquest article del País Valencià li manquen les seves coordenades corresponents.
Podeu ajudar la Viquipèdia afegint-les-hi.
Obtingut de "http://ca.wikipedia.org../../../a/i/x/Aixa.html"

Categories: Marina Alta | Articles mancats de coordenades del País Valencià

##### Views

- Article
- Discussió
- Revisió actual

##### Cerca